Държавен вестник, бр. 96, 2023 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  96
18. Създава се т. 33г:
„33г. „Нискоемисионни източници“ са 
вятърна енергия, слънчева енергия, геотер-
мална енергия, водноелектрическа енергия и 
ядрена енергия.“
19. Създава се т. 34дд:
„34дд. „Оперативна съвместимост“ е спо-
собността на две или повече енергийни или 
комуникационни мрежи, системи, устройства, 
приложения или компоненти в контекста на 
интелигентното измерване да взаимодейст-
ват, обменят и използват информация с цел 
изпълнение на изискваните от тях функции.“
20. Създава се нова т. 34е:
„34е. „Оптимизация на потреблението“ е 
промяна на електрическия товар от страна 
на крайните клиенти, която се отклонява от 
тяхната нормална или настояща схема на 
потребление и която е предприета в отговор 
на пазарни сигнали, сред които са променя-
щите се във времето цени на електрическа 
енергия или стимулиращите плащания, или 
в отговор на приемане на предложение от 
крайния клиент за продажба на намаляване 
или увеличаване на търсенето на съответната 
цена на организиран пазар.“
21. Досегашната т. 34е става т. 34ж.
22. Създават се т. 36б и 36в:
„36б. „Координатор на балансираща гру-
па“ е участник на пазара или негов избран 
представител, отговорен за небалансите му 
на пазара на електрическа енергия.
36в. „Отоплителен период“ е периодът от 
време, през който топлинната енергия се 
потребява и за отопление.“ 
23. Създава се т. 40а:
„40а. „Пазари на електрическа енергия“ 
са пазари за електрическа енергия, включи-
телно извънборсовите и борсовите пазари на 
електрическа енергия, пазарите за търговия с 
електрическа енергия, търгове за капацитет, 
услуги по балансиране и спомагателни услуги 
във всички периоди, включително форуърд-
ните пазари, сегмент ден напред и сегмент в 
рамките на деня.“
24. Създава се т. 41в:
„41в. „Време близо до реалното“ в контекста 
на интелигентното измерване е кратък период 
от време, обикновено ограничен до секунди 
или до периода за уреждане на небаланса.“
25. Досегашните т. 41в и 41г стават съот-
ветно т. 41г и 41д.
26. Създава се т. 44а:
„44а. „Претоварване“ е ситуация, при която 
не могат да бъдат изпълнени всички заявки от 
пазарни участници за търговия между зони от 
мрежата, защото те биха засегнали значително 
физическите потоци по мрежови елементи, 
които не могат да поемат тези потоци.“
27. Създава се т. 48а:
„48а. „Разполагаем доход на домакинството“ 
са средствата (доходите), получени от всички 
членове на домакинството след приспадане на 
задължителните осигурителни вноски, кои­
то са за тяхна сметка, и дължимите данъци 
върху доходите.“
28. Създават се т. 50а и 50б:
„50а. „Разпределено производство“ е ге-
нериране и съхраняване на електрическа 
енергия от различни малки производствени 
инсталации, свързани към разпределителната 
система.
50б. „Регионален координационен център“ 
е регионален координационен център съгласно 
чл. 35 от Регламент (ЕС) 2019/943.“
29. Точка 55а се изменя така:
„55а. „Спомагателна услуга“ е:
а) услуга, необходима за достъпа до и екс-
плоатацията на газопреносната мрежа, газо-
разпределителната мрежа, съоръженията за 
съхранение на природен газ и/или за втечнен 
природен газ, включително балансиране на 
товара, смесване и впръскване на инертни га-
зове с изключение на съоръженията, запазени 
изключително за операторите на газопреносни 
мрежи при осъществяване на дейността им;
б) услуга, необходима за функционирането 
на преносната или разпределителната систе-
ма на електрическа енергия, включително 
балансиране, и използвана от оператора 
на преносна система или от оператора на 
разпределителна система за управление на 
напрежението при установен режим за бър-
зо подаване на реактивна енергия; с нея се 
осигурява способност за инерционно пускане 
за стабилност на местната мрежа, пускане 
без външно захранване и за експлоатация на 
електроенергийни острови, като не се включва 
управлението на претоварването.“
30. Създава се т. 55б:
„55б. „Споразумения за закупуване на 
енергия“ са дългосрочни договори, сключени 
между производители на електрическа енергия 
с произход от нискоемисионни източници и 
крайни снабдители и/или търговци, които 
снабдяват битови крайни клиенти със срок 
на доставка над една година, но не повече 
от две години.“
31. Създава се т. 66аа:
„66аа. „Традиционен измервателен уред“ е 
аналогов или електронен измервателен уред, 
който не може да предава и получава данни.“
32. Точка 66в се изменя така:
„66в. „Уязвим клиент за снабдяване с елек-
трическа енергия“ е битов клиент, който купува 
електрическа енергия за битовите нужди на 
домакинство, на което той е член, и той и/
или друг член на домакинството е в критична 
зависимост от електрическо оборудване поради 
възраст и/или здравословно състояние и/или 
получава месечни социални помощи и/или 
целева помощ за отопление съгласно Закона 
за социалното подпомагане.“ 
33. Създават се т. 66д и 66е:
„66д. „Участник на пазара“ е физическо 
или юридическо лице, което купува, прода-